
ŠAKIŲ RAJONO SAVIVALDYBĖS  TARYBA

SPRENDIMAS

DĖL KRIŪKŲ VIDURINĖS MOKYKLOS VIDAUS STRUKTŪROS PERTVARKOS IR NUOSTATŲ TVIRTINIMO

2011 m. rugsėjo 23 d. Nr.T-180
Šakiai


Rajono savivaldybės taryba, vadovaudamasi Lietuvos Respublikos Vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 21 p., Švietimo įstatymo (Žin., 1991, Nr.23-593; 2003, Nr.63-2853; 2011, Nr. 38-1804)  43 str. 3 d., Biudžetinių įstaigų įstatymo (Žin., 1995, Nr. 104-2322, Žin., 2010, Nr. 15-699) 6 str. 5 d. bei atsižvelgdama į Kriūkų vidurinės mokyklos direktorės    2011 m. rugsėjo 2 d. prašymą Nr.13-02,  nusprendžia:
 
1. Pertvarkyti Kriūkų vidurinės mokyklos vidaus struktūrą, nuo 2011 m. rugsėjo 1 d.  nevykdant Gerdžiūnų Petro Dumčiaus pagrindinio ugdymo skyriuje pagrindinio ugdymo programos. 


2. Pakeisti Kriūkų vidurinės mokyklos Gerdžiūnų Petro Dumčiaus pagrindinio ugdymo skyriaus pavadinimą į Kriūkų vidurinės mokyklos Gerdžiūnų Petro Dumčiaus pradinio ugdymo skyrių.


3. Įpareigoti Kriūkų vidurinės mokyklos direktorę įspėti atleidžiamus darbuotojus ir su jais atsiskaityti įstatymų nustatyta tvarka.

4. Patvirtinti naują Kriūkų vidurinės mokyklos nuostatų redakciją (pridedama).

5. Įpareigoti Kriūkų vidurinės mokyklos direktorę teisės aktų nustatyta tvarka įregistruoti nuostatus Juridinių asmenų registre.

6. Pripažinti netekusiu galios rajono savivaldybės tarybos 2010 m. gegužės 27 d. sprendimą Nr.T-154 „Dėl Kriūkų vidurinės mokyklos nuostatų tvirtinimo“.

